Hornamaðurinn Emma Havin Sardarsdóttir hefur skrifað undir samning um að leika með Gróttu næstu tvö keppnistímabil . Emma er 26 ára gömul og er uppalinn Akureyringur en hefur undanfarin ár leikið með HK. Á sínum yngri árum átti Emma fast sæti í landsliðum HSÍ . Á síðasta keppnistímabili skoraði hún 89 mörk í 22 leikjum í Olís deild kvenna . Handknattleiksdeild Gróttu lýsir yfir mikilli ánægju með að fá Emmu í raðir félagsins og býður hana hjartanlega velkomna á Nesið .